system
Răspunde în limba română, în stilul Wikipedia, cat mai corect gramatical.
user
Ce poți povesti despre CS Minaur Baia Mare (fotbal)?
assistant
Minaur Baia Mare este o echipă de fotbal din Baia Mare, județul Maramureș, România, ce activează în cadrul clubului multidisciplinar Clubul Sportiv Minaur, și evoluează în prezent în .

Cronologia denumirilor

Istorie 

 Informații	documentare spun că, în 1898, în Baia Mare este adusă prima	minge de fotbal de către englezul George Johnson, angajat al	Direcției Minelor, acesta inițiind un grup de tineri în	practicarea acestui joc devenit foarte repede popular.

 În Baia Mare, primele jocuri de fotbal au fost organizate	încă din anul 1901. Acest lucru a fost posibil datorită unor	împrejurări foarte interesante.

 La începutul secolului trecut, s-a stabilit în Baia Mare	unul din cunoscuții fotbaliști de atunci ai continentului,	inginerul Friedrich Windett, jucător  la Budapesta	Torna Club.

 Primul	certificat de naștere oficial al fotbalului din Baia Mare vine din	vara anului 1903, unde exista neoficial un club de fotbal Fotbal	Club Baia Mare.

 În cadrul Federației Societăților Sportive din România s-a	introduce sistemul campionatelor naționale, prin urmare și în	Baia Mare s-a reînființat 1 iunie 1921 clubul sportiv sub nume	Fotbal Club Baia Mare.

 În anul	1947 prin fuziunea cluburilor Phoenix Baia Mare, și Minaur Baia	Mare, echipa a fost redenumită F.C Baia Mare.
 Prin această fuziune, palmaresul clubului Phoenix Baia Mare,	aparține echipei F.C Baia Mare.

Clubul s-a desființat în 2010 din cauza unor probleme financiare, dar s-a reînființat doi ani mai târziu sub denumirea de FCM Baia Mare. În vara anului 2013, FCM Baia Mare a jucat barajul pentru promovarea în eșalonul superior în compania grupării Heniu Prundu Bârgăului. Partida, disputată pe teren neutru, la Cluj-Napoca, s-a încheiat cu victoria băimărenilor, aceștia impunându-se categoric, cu scorul de 5-0.

FCM Baia Mare a evoluat în Liga a III-a în sezonul 2013-2014, încheind campionatul pe un modest loc șase. În primul an de activitate, la cârma echipei s-a aflat tehnicianul Ioan Onciu. Imediat după promovarea în cea de-a treia divizie, Ioan Onciu a fost înlocuit de Dorin Toma.

În sezonul 2014-2015, FCM Baia Mare termină campionatul ligii a III-a, seria a cincea pe locul întâi, cu 57 de puncte, fapt care aduce cu sine promovarea pentru prima dată în istoria clubului în Liga a II-a. FCM Baia Mare își ia la revedere de la liga a III-a într-o manieră greu de egalat, nepierzând niciun meci pe teren propriu, mai mult reușind să nu primească niciun gol în meciurile disputate acasă. În anul 2016, FCM Baia Mare a jucat contra Stelei în optimile cupei, dar a fost învinsă după penalty-uri cu scorul de 4-1.

În vara anului 2016, Cristian Șpan, finanțatorul clubului, a declarat falimentul clubului și retragerea din campionat. După un an de inactivitate, echipa s-a reînființat în cadrul clubului CS Minaur și s-a înscris în Liga a IV-a. În primul sezon, 2017–18, a obținut promovarea în Liga a III-a, urmând ca următorul an să termine pe locul 3 cu 57 de puncte, pe locul 1 fiind FC Csikszereda Miercurea Ciuc cu 71 de puncte și pe locul 2 Comuna Recea cu 63 de puncte. În sezonul următor, 2019-20, CS Minaur (sau Minerul Baia Mare) pierde promovarea în liga 2 la barajul contra Comuna Recea, având o victorie de 2-1 acasă la CS Minaur, apoi pierzând pe terenul celor de la Recea cu un scor de 1-2 pentru Recea după penalty-uri, Recea calificându-se mai departe datorită golului în deplasare.
După sezonul regulat în liga a III-a, seria 10, Baia Mare a adunat în palmares 7 victorii, 4 egaluri și 2 înfrângeri. În prima parte a sezonului, Minerul Baia Mare l-a avut ca antrenor pe Dorin Toma, iar după plecarea lui în perioada de pauză de iarnă a campionatului a venit ca antrenor Vasile Miriuță.

Baia Mare a reușit intrarea la baraj pentru promovarea în liga a II-a (sezon 2020-2021), alături de Zalău, ocupanta locului 2, după Baia Mare. 
Sezonul 2021-2022 și-a aflat echipele din seria 10, liga a III-a, de unde face parte și Baia Mare, după ce a pierdut barajul de promovare contra Unirea Dej, scorul final fiind 3-1 pentru Dej, 0-0 acasă la Baia Mare. Adversarele noului sezon sunt: CSM Satu Mare, Luceafărul Oradea, Zalău, Sportul Șimleu Silvaniei, Progresul Șomcuta Mare, CA Oradea, Someșul Dej, Băile Felix, CSC Sânmartin și CFR Cluj II. Turul s-a terminat, iar Baia Mare a pierdut primul meci din retur cu Someșul Dej, dar Baia Mare tot rămâne liderul în clasament.

La sfârșitul sezonului 2021-2022, Baia Mare reușește promovarea în Liga a II-a, după ce o învinge la baraj pe CS Hunedoara cu scorul de 5-3 la general (2-1 pentru Hunedoara în tur, 4-1 pentru Baia Mare în retur), însa retrogradează înapoi in Liga a III-a după doar un sezon in Liga a II-a.

Stadion 

În 9 aprilie 1929, a fost inaugurat pe locul actualului stadion, Arena de fotbal, primul teren regulamentar al orașului, cu meciul Clubul Sportiv Baia Mare – Stăruință Oradea, scor 0-1. În 9 august 1929, peste 10.000 de spectatori asistau la inaugurarea Stadionului “23 August”, cu meciul Metalul – Sturm Sankt Pölten (Austria), scor 4-4.

În anii ’50, Stadionul “23 August” a fost conceput ca o arenă olimpică, pe care se puteau disputa meciuri internaționale. La acea oră, stadionul din Baia Mare era unul din cele mai moderne stadioane din țară. Stadionul a fost conceput la început cu instalație de nocturnă, dar lucrările nu s-au finalizat. În afară de evenimente fotbalistice, pe stadionul băimărean se desfășurau și manifestări sportive de importanță națională.

După căderea comunismului în 1989, numele stadionului a fost schimbat în Stadionul “Dealul Florilor”, iar în 2010, numele arenei a fost schimbat din nou, de data aceasta în Stadionul Municipal “Viorel Mateianu”.

Palmares

Competiții naționale: 

  Liga I: 10 - prezențe 

 Liga I: 1937-1938; 1938-1939; 1939-1940; 1964-1965; 1978-1979; 1979-1980; 1980-1981; 1983-1984; 1984-1985; 1994-1995.
 Cea mai bună poziție în Liga I, locul 4, în  1979-1980

  Liga II: 56  - prezențe
  Campioană (5): 1936 - 1937; 1963 - 1964; 1977 - 1978; 1982 - 1983; 1993 - 1994.
  Vicecampioană (11): 1959 – 1960; 1960 – 1961; 1965 – 1966; 1966 – 1967; 1971 – 1972; 1981 – 1982; 1985 – 1986; 1986 – 1987; 1991 – 1992; 2000 – 2001; 2001 –2002.

  Liga III:: 13  - prezențe
  Campioană (7): 1955 - 1956 ;  1999 - 2000 ;  2005 - 2006;   2008 - 2009 ;  2014 - 2015;  2020 - 2021;  2021 - 2022.  
  Vicecampioană (1): 2019-2020

  Liga a IV-a Maramureș: 2  -  prezențe 
  Campioană (2): 2012–2013; 2017–2018.

Cupe:

  Cupa României: 
   Finalistă (2): 1958-1959; 1981-1982

  Cupa României: - Maramureș
  Câștigătoare (1): 2017 – 2018.
 Ungaria
 Nemzeti Bajnokság II: 6 - prezențe 
 Nemzeti Bajnokság II:1940 - 1941; 1941 - 1942; 1942 - 1943; 1943 - 1944; 1944 - 1945; 1945 - 1946.
 Cea mai bună poziție în Nemzeti Bajnokság II:este locul 2, în sezoanele:  1940 - 1941; 1942 - 1943; 1943 - 1944.
   Competiții internaționale 
  Cupa Cupelor Turul I (1):''' 1982-1983(FC Baia Mare 0-0 Real Madrid,în prima manșă din tur jucată la Baia Mare. În returul jucat la Madrid scorul a fost 2-5 pentru Real Madrid)

Lotul actual

Note

Legături externe 
 Site Oficial FC Minerul Baia Mare 

Cluburi românești de fotbal
Fondări în 1948
Cluburi de fotbal din Maramureș
Cluburi din Campionatul de Fotbal al României